બોટાદ જિલ્લાના કુંડળધામ ખાતે આંતરરાષ્‍ટ્રીય મહિલા દિનની ઉજવણી અન્વયે રાજ્યમંત્રીશ્રી ઈશ્વરસિંહ પટેલની ઉપસ્થિતિમાં મહિલા સંમેલન યોજાયું હતુ.આ મહિલા સંમેલનમાં ઉદ્દબોધન કરતાં મંત્રીશ્રીએ જણાવ્‍યું હતુ કે, ગુજરાતના વિકાસમાં મહિલાઓની સહભાગીદારીતા વધે તે માટે રાજ્ય સરકાર કાર્યશીલ છે, ત્યારે આપણે સૌએ પણ દિકરીઓને બચાવી, દિકરીઓને ભણાવવા સંકલ્‍પબધ્‍ધ બની બેટી બચાવો અભિયાનને સાર્થક કરવું પડશે.મંત્રીશ્રીએ કહ્યું હતુ કે, મુખ્યમંત્રીશ્રી વિજ્યભાઇ રૂપાણીની આગેવાની હેઠળ રાજય સરકારે કરેલી મહિલા કલ્‍યાણકારી પહેલ અને વિવિધ યોજનાકિય લાભોના પરિણામે મહિલા સુરક્ષા અને મહિલા સશક્તિકરણમાં ગુજરાત સમગ્ર દેશમાં મોખરાનું સ્‍થાન ધરાવે છે.તેમણે જણાવ્યું કે, રાજ્ય સરકારે મહિલા સશક્તિકરણ માટે કરેલી આરોગ્ય, શિક્ષણ, રોજગારી સ...